**POSEBAN UGOVOR O NABAVCI ROBA**

**Centralizovane javne nabavke**

**Nabavka kancelarijskog namještaja za potrebe Uprave za statistiku**

Na osnovu člana 11 stav 3 Uredbe o načinu planiranja i sprovođenja centralizovanih javnih nabavki ("Službeni list Crne Gore", br. 69/20, 105/20, 139/22, 29/23) i Ugovora o nabavci roba - Nabavka kancelarijskog namještaja br. 01-012/23-16357/11 od 06.10.2023. god. zaključenog između Uprave za katastar i državnu imovinu i „Was designl“ d.o.o. Podgorica, poseban ugovor je zaključen između:

**Uprave za statistiku**, sa sjedištem u Podgorici, Ul. IV proleterske brigade br.2, koju zastupa direktor Miroslav Pejović, PIB 02011506, s jedne strane (u daljem tekstu: Neposredni korisnik)

I

„Was design“ d.o.o. sa sjedištem u Podgorici, adresa Smokovac bb, PIB 02895145, broj žiro računa: 565-570-26, naziv banke: Lovćen banka AD, koga zastupa Vladimir Konatar, izvršni direktor (u daljem tekstu: Dobavljač).

**PREDMET UGOVORA**

**Član 1**

Predmet ovog posebnog ugovora je centralizovana nabavka roba - kancelarijskog namještaj za potrebe Uprave za statistiku, shodno otvorenom postupku javne nabavke, šifra postupaka #49992 od 31.07.2023. god., tenderske dokumentacije br. 01-012/23-16357/1 od 31.07.2023. god., odluke o izboru najpovoljnije ponude broj 01-012/23-16357/10 od 13.09.2023. god., prihvaćenoj ponudoi ponuđača “Was design” doo, šifra ponude # 68004 od 31.08.2023. god. i ugovora o nabavci roba - nabavka kancelarijskog namještaja br. 01-012/23-16357/11 od 06.10.2023. god. zaključenog između Uprave za katastar i državnu imovinu i „Was designl“ d.o.o. Podgorica

**Član 2**

Dobavljač se obavezuje da će isporuku robe navedene u članu 1 ovog Ugovora vršiti u svemu prema specifikaciji i prihvaćenoj ponudi šifra ponude #68004 od 31.08.2023. godine, koja čini sastavni dio ovog Ugovora, a prema zahtjevu Uprave za statistiku

Rok isporuke: maksimalno 25 dana od dana zaključenja ugovora sa Upravom za statistiku.

Mjesto isporuke adresa Neposrednog korisnika – Uprava za statistiku, Ulica IV Proleterske brigade br. 2, Podgorica.

**CIJENA I NAČIN PLAĆANJA**

**Član 3**

Ponuđena ukupna cijena prema prihvaćenoj ponudi za potrebe Upravu za statistiku je 2.991,06 €, iznos PDVa 628,12 eura, ukupno sa PDVom 3.619,18 €.

Ugovorne strane su saglasne da cijene ugovorene robe ostaju nepromjenjene.

U cijenu su uključeni troškovi ambalaže prikladne za drumski prevoz, troškovi prevoza i osiguranje prilikom transporta, kao i trpškovi montaže.

Način plaćanja: virmanski.

Ponuđač je dužan da isporuči robu – prema tehničkoj specifikaciji iz finansijakom dijelu ponude Dobavljača, prema tehničkoj specifikaciji osnovnog ugovora, po stavkama:

|  |  |  |  |  |  |  |
| --- | --- | --- | --- | --- | --- | --- |
| r.b.stavke iz ponudeponuđača | opis predmeta | bitne karakteristike ponuđenog predmeta nabavke | jedinica mjere | količina | jedinična cijena bez  | ukupan iznos bez pdv-a |
| pdv-a |
| 5 | Radni sto | Ploča od univera debljine min 25mm, okantovana ABS trakom u tonu univera od kojeg je izrađen, noge – stranice stola od univera debljine 18mm. Elementi treba da budu spojeni montažno – demontažnom vezom uz korišćenje okova, vijaka, ekscentera, matica i drvenih tiplova. Sve vidljive ivice su kantovane ABS kantom debljine 2 mm. Dimenzije 275x90x75cm Boja po izboru naručioca. U skladu sa standardom MEST EN 527 - 1 i MEST EN 527- 2. | kom | 1 | 435,00 € | 435,00 € |
| 7 | Radni sto | Ploča od univera debljine min 25mm, okantovana ABS trakom u tonu univera od kojeg je izrađen, noge – stranice stola od univera debljine 18mm. Elementi treba da budu spojeni montažno – demontažnom vezom uz korišćenje okova, vijaka, ekscentera, matica i drvenih tiplova. Sve vidljive ivice su kantovane ABS kantom debljine 2 mm. Dimenzije 190x80x75cm Boja po izboru naručioca. U skladu sa standardom MEST EN 527 - 1 i MEST EN 527- 2.. | kom | 1 | 280,00 € | 280,00 € |
| 8 | Konferencijski sto | Ploča od univera debljine min 25mm okantovana ABS trakom u tonu univera od kojeg je izrađen, noge -stranice stola i traverza od univera debljine 25mm . Elementi treba da budu spojeni montažno-demontažnom vezom uz korišćenje okova, vijaka, ekscentra, matica i drvenih tiplova. Sve vidljive ivice su kantovane ABS kantom debljine min 2 mm.Boja univera po izboru . Dim 220x90x75cm. U skladu sa standardom MEST EN 527 - 1 i MEST EN 527-2 | kom | 1 | 330,00 € | 330,00 € |
| 13 | Fiokar | Dimenzije 50x50x70cm, tri fioke, sa bravicom za zaključavanje montiranom sa strane. Univer debljine 18mm u boji po želji naručioca. Sve vidljive ivice su kantovane ABS kantom debljine min 2 mm. Točkići 5 cm plastični, aluminijska ručka sa 2 vezna mjesta. Elementi treba da budu spojeni montažno-demontažnom vezom uz korišćenje okova, vijaka, ekscentra, matica i drvenih tiplova. Sve vidljive ivice su kantovane ABS kantom debljine min 2 mm. | kom | 2 | 99,00 € | 198,00 € |
| 15 | Ormar za registratore | Kancelarijski ormar Korpus ormara, krila i police su izrađene od univera debljine18 mm, okantovane kant trakom u boji univera. Vrata su okantovana ABS kant trakom i sa ugrađenom bravicom za zaključavanje. Police rasporedjena na razmak 33 cm. Ručice aluminijske na dva šarafa rastojanja 12 mm; Mjere uzeti na licu mjesta. Dubina ormara 53 cm. Vrata su uradjena na klasično otvaranje sa šarkama. Ledja su od lesonita min 4 mm. Elementi treba da budu spojeni montažno-demontažnom vezom uz korišćenje okova, vijaka, ekscentra, matica i drvenih tiplova. Sve vidljive ivice su kantovane ABS kantom debljine min 2 mm. Boja univera po izboru naručioca. Obračun po m² ( VxŠ) | m2 | 13,45 | 130,00 € | 1.748,06 € |
|  | UKUPNO bez pdv-a | 2.991,06 € |
|  | PDV 21% | 628,12 € |
|  | UKUPNO sa pdv-om | 3.619,18 € |

**Član 4**

Sva plaćanja vrši Neposredni korisnik – Uprava za statistiku u korist žiro računa broj 565-570-26, naziv banke Lovćen banka AD, 30 dana od dana ispostavljanja fakture sa pratećim otpremnicama i pozivom na broj ugovora po kojem se vrši plaćanje. Ugovorena vrijednost robe podrazumijeva isporuku robe prema ponudi Dobavljača šifra: 68004 od 31.08.2023.godine u prostorijama Uprave za statistiku, IV proleterske br.2.

Dobavljač se obavezuje da dostavi Neposrednom korisniku – Upravi za statistiku, fakturu sa pratećom otpremnicom za isporuku robe, koje moraju biti obostrano potpisane.

Fakture moraju sadržati poziv na broj ugovora po kojem se plaćanje vrši, kao i redni broj stavke iz finansijskog dijela ponude za svaki fakturisani artikal.

Dobavljač se obavezuje da će kopije fakture, prateće otpremnice i garantnog lista dostaviti Upravi za katastar i državnu imovinu, radi praćenja i realizacije prava i obaveza koje proističu iz zaključenog ugovora između Uprave za katastar i državnu imovinu’, br. 01-012/23-16357/11 od 06.10.2023. god. i „Was design“ d.o.o. Podgorica, br. 51 od 20.10.2023. god.

Ovaj ugovor stupa na snagu danom potpisivanja istog od strane obje ugovorna strane.

**NAČIN SPROVOĐENJA KONTROLE KVALITETA**

**Član 5**

Odgovorno lice za realizaciju ugovora Uprave za statistiku je: Boro Durković, načelnik Odsjeka za informaciono - tehničku podršku statističkom proizvodu.

Način sprovođenja kontrole kvaliteta : Lice ovlašćeno od strane Uprave za statistiku će prilikom prijema vršiti kontrolu kvaliteta odnosno saobraznosti i količine isporučene robe i preuzeti garantni list, u skladu sa tenderskom dokumentacijom i dostavljenom ponudom. Kontrola kvaliteta će se sprovoditi potpisivanjem otpremnica nakon provjere isporučenih artikala. Provjeru vrše odgovorna lica Neposrednog korisnika – Uprave za statistiku, IV Proleterske brigade 2, Podgorica, uz prisustvo predstavnika Dobavljača, koji obostrano potpisuju otpremnicu i zbirnu dostavljenu fakturu.

Garantni rok: 48 mjeseci od dana obostrano potpisanog zapisnika o primopredaji robe.

Garantni period podrazumjeva period validnosti garancije, tokom koga Dobavljač, bez dodatne nadoknade vrši zamjenu ili opravku proizvoda, ukoliko je došlo do oštećenja koja nijesu izazazvano krivicom državnog organa – Uprave za statistiku.Dobavljač garantuje da je ponuđena roba ispravna i da nema stvarnih i pravnih naedostataka. Dobavljač garantuje kvalitet isporučene robe i obavezuje se, da bez odlaganja o svom trošku, izvrši zamjenu neispravne robe, a čija neispravnost nije posledica nepravilnog rukovanja od strane korisnika.

**RASKID UGOVORA**

**Član 6**

U slučaju raskida ugovora, raskid će se vršiti u skladu sa članom 9 Ugovora o nabavci roba - Nabavka kancelarijskog namještaja za potrebe državnih organa, br. 01-012/23-16357/11 od 06.10.2023. godine, zaključen između Uprave za katastar i državnu imovinu i Was design doo.

**Član 7**

Na osnovu člana 11 stav 2 Uredbe o načinu planiranja i sprovođenja centralizovanih javnih nabavki ("Službeni list Crne Gore", br. 69/20, 105/20, 139/22, 29/23) Neposredni korisnik – Uprava za statistiku će u roku od 5 dana od dana saznanja za neizvršenje ugovora od strane Dobavljača obavijestiti Upravu za katastar i državnu imovinu o neispunjavanju ugovorenih obaveza.

**IZMJENA UGOVORA**

**Član 8**

U slučaju izmjene ugovora, izmjena će se vršiti u skladu sa članom 10 Ugovora o nabavci roba - Nabavka kancelarijskog namještaja za potrebe državnih organa, br. 01-012/23-16357/11 od 06.10.2023. godine, zaključen između Uprave za katastar i državnu imovinu i Was design doo.

**PRIMJENA PROPISA**

**Član 9**

Za sve što nije predviđeno ovim ugovorom primjenjuju se odredbe Zakona o obligacionim odnosima.

**SUDSKA NADLEŽNOST**

**Član 10**

Ugovorne strane su saglasne da eventualne sporove povodom ovog ugovora rješavaju sporzumom. U protivnom, ugovora se nadležnost suda u Podgorici.

**ANTIKORUPCIJSKA KLAUZULA**

**Član 11**

Poseban ugovor je zaključen uz poštovanje antikorupcijskog pravila u smislu čl 38 ZJN ( „Sl.list CG“, br. 074/19 od 30.12.2019, 003/23 od 10.01.2023,11/23 od 27.01.2023).

Ugovor o javnoj nabavci koji je zaključen uz postojanje sukoba interesa od strane naručioca ili ponuđača je ništav.

**PRIMJERCI UGOVORA**

**Član 12**

Ovaj ugovor je pravno valjano zaključen i potpisan od dolje navedenih ovlašćenih zakonskih zastupnika ugovornih strana i sačinjen u 4 (četiri) istovjetna primjeraka, od kojih su po 2 (dva) primjerka za svaku ugovornu stranu.

 **DOBAVLJAČ**              **NEPOSREDNI KORISNIK**

 **WAS DESIGN D.O.O. UPRAVA ZA STATISTIKU**

 **IZVRŠNI DIREKTOR DIREKTOR**

 **Vladimir Konatar Miroslav Pejović**

\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_